SARL-NUUS SONDAG 1 NOVEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op ARMI en volg die skakels soos aangedui. Vir oudio via Echolink, koppel met 
ZSOJPL-R. Hierdie en vorige bulletins kan van www.sarl.org.za afgelaai word 
en u kan ook daar inteken om toekomstige bulletins per e-pos te ontvang. U 
nuusleser is (naam en roepsein), op 145,725 MHZ vanuit Pretoria, met herlei- 
dings op 28,325; 14,235; 10,130; 7,066 en 3,695 MHz ESB, asook op 52,750; 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


STIL SLEUTEL 


Dit is met leedwese dat ons moet aankondig dat die sleutel van Alan Martins, 
ZSGAUH, op 10 Oktober 2009 stil geraak het. Ons betuig diepe meegevoel met 
sy eggenote Eunice, sy seuns en dogter, asook hul familie en vriende. 


POUSE 

In die nuus vandag; 

SUMBANDILASAT SE BAKEN IS ONTWYKEND 
OPSTELKOMPETISIE VIR LEERDERS 

RADIO ZS IS IN DIE POS 

OPROEP OM NOMINASIES VIR RAADSLEDE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SUMBANDILASAT SE BAKEN IS ONTWYKEND 


Sedert die lansering van SumbandilaSat is die baken deur die grondstasie op 
Stellenbosch gehoor, maar dit blyk dat die baken weggeraak het. Dit is onseker 
waarom dit gebeur het. Dit kon per ongeluk gebeur het toe iemand n verkeerde 
COTCSS-toon gestuur het wat die oudio afgeskakel het. 'Tyd word tans gesked- 
uleer vir die aktiveringsprogram om die oudio weer te laai. Die toets van die 
verskeie ander loonvragte gaan voort. Dit word verwag dat die amateurloon- 
vrag tussen ander toetse vir gebruik beskikbaar gestel sal word. Waar moontlik 
sal besonderhede op die SA AMSAT-webwerf by www.amsatsa.org.za geplaas 
word. n Integnet word vir Sondag 22 November om 19:30 SAT beplan, waar- 
tydens verskeie deelnemers genooi sal word om hulle ervarings te deel en die 
besonderhede van hul satellietwerking te bespreek. 


OPSTELKOMPETISIE VIR LEERDERS 


Het u dié inligting aan u plaaslike hoërskool oorgedra? Leerders in Graad 8 tot 
12 word uitgenooi om deel te neem aan n opstelkompetisie ter viering van die 


lansering van SumbandilaSat. Die groot prys is n Acer Notaboekrekenaar. Daar 
is ook baie ander pryse om te wen, insluitend Symantec-programmatuur, asook 
elektroniese en radiokonstruksieboustelle. Die sluitingsdatum vir die kompetisie 
is 30 November. Die opstel moet tussen 1 000 en 1 500 woorde bevat oor die 
onderwerp “Hoe sal Suid-Afrika by ruimteprogramme baat vind?” Leerders 
word aangemoedig om op die Internet navorsing te doen oor ruimteprojekte en 
hoe ander lande hieruit voordeel getrek het en dan in hulle eie woorde te skryf 
hoe Suid-Afrika baat kan vind by sy deelname aan ruimteprogramme. Volle 
besonderhede oor deelname is beskikbaar by www.amateurradio.org.za. 


SONVLEK 1 029 OP PAD UIT 


Volgens amateursterrekundige Jimmy Eubanks van Boiling Springs, Suid- 
Carolina, was die afgelope week n besonderse tyd om die son te bestudeer. 
“Sonvlek 1 029 het elke dag vir n skouspel gesorg!” Ongelukkig is die skouspel 
aan sy einde. Die sonvlek beweeg na die son se westelike kant en sal dan 
verdwyn. “Soos Sonvlek 1 029 na die kant van die son beweeg het, blyk dié 
sonvlek se verskyning verkort te word,” sê ruimtefotograaf en onderwyser John 
Stetson van Suid-Portland, Maine. “So n vroeë verkorting was een manier hoe 
Galileo kon bewys dat sonvlekke op, of naby die son se oppervlakte is.” 400 jaar 
gelede het sekere waarnemers gereken dat sonvlekke die skaduwees van planete 
of interplanetêre wolke is, “maar sulke voorwerpe behou dieselfde grootte en 
vorm tydens dié beweging.” Sodra sonvlek 1 029 die kant van die son bereik, 
kan dit uitbars en warm plasma, in die ruimte inskiet. 


RADIO ZS IS IN DIE POS 


Die September /Oktober-uitgawe van Radio Z$S wat Vrydag gepos is, is vir lede 
op die SARL-webwerf beskikbaar. Sluit aan by James Durand, ZR6JBD, vir n 
besoek aan die Jan Corver-museum in Nederland. Lees meer oor die dispuut wat 
heers oor vertikaale teenoor horisontale antennas deur ZS6DV, asook “Unified 
Amateur Radio”, deur ZS6EA. Dan is daar die Hallicrafters-storie deur ZS1PR 
en *n artikel oor RADAR “Rapid Deployed Amateur Radio” deur ZS6BNE. 
Fred Scheepers kyk na die beskerming van radios en Deel 2 van hoe om n 
ineengeskakelde begroting te bereken. Indien u nognie n lid van die SARL is 
nie, en graag n kopie wil ontvang, stuur n @-pos aan armi@sarl.org.za met 
Radio ZS' in die onderwerplyn. Indien u nie u lidmaatskap hernu het nie, gaan 
u sonder 'n Radio ZS wees. Om dit reg te stel, hernu onmiddellik deur Mariska 
te kontak by 011 675 2393, of maak `n elektroniese oorbetaling. Dit kos R340 
vir gewone lidmaatskap. Die redakteur van Radio ZS benodig materiaal vir die 
volgende uitgawe wat teen die einde van November in die pos sal wees. Stuur 
u bydrae per e-pos aan radiozs@sarl.org.za om die redakteur teen 9 November 
2009 te bereik. 


OPROEP OM NOMINASIES VIR RAADSLEDE 


Tydens die AJV van die Suid-Afrikaanse Radioliga tree alle Raadslede uit en 
moet `n nuwe Raad verkies word. Dienende raadslede mag herkies word indien 
hulle genomineer word. Nominasies word nou ingewag en sluit op 30 November 


2009. Nominasies moet skriftelik aan die Sekretaris ingedien word en moet 
onderteken word deur n Voorsteller en Sekondant, wat beide opbetaalde lede 
van die SARL moet wees. Die dokument moet die volle naam, roepsein en 
adres van die kandidaat verskaf asook n verklaring deur die kandidaat dat hy 
of sy gewillig is om op die Raad te dien. n Uiteensetting met besonderhede 
van hul spesifieke kwalifikasies, vermoëns en lidmaatskap van enige verwante 
amateurradio-organisasies van die kandidaat moet ook verstrek word. Slegs 
opbetaalde SARL-lede mag genomineer word. Nominasies moet die Sekretaris 
nie later nie as 30 November bereik en mag gefaks word aan 088 011 675 2793; 
of getekende dokumente mag geskandeer word en per e-pos gestuur word aan 
secretary@sarl.org.za. 


AMATEUR RADIO MIRROR SE FREKWENSIE VERANDER 


Verlede week het die 16 meterband se frekwensie vir die Sondagoggend- 
uitsending van Amateur Radio Mirror International verander na 17 860 kHz. 
Opvangsverslae word verwelkom en kan gestuur word aan armi@sarl.org.za 


KOMPETISIENUUS 


Die tweede been van die SARL HF-velddag word oor die naweek van 21 en 
22 November gehou met foon- en GG-aktiwiteit op 10 tot 160 meter. Stasies 
kan deelneem as 'n enkeloperateur of multioperateurveldstasie of as `n algemene 
stasie. Meer besonderhede is beskikbaar in die 2009 SARL-kompetisiehandboek. 


Slegs ses logstate is vir die Herfs @RP-wedtryd ontvang. Die uitslae is: 
1 Watt klas: 


1ste Jan Botha, ZS4JAN, 16 380 punte; 2de Pierre van Deventer, ZS6BB, 7 680 
punte; 3de Dennis Green, ZS4BS, 420 punte. 


5 Watt klas: 


1ste André Botes, ZS2ACP, 4 288 punte; 2de Tienie Herbst, ZS6MHH, 1 144 
punte; 3de Eddie Leighton, ZS6GBNE, 864 punte. 


Daar word tans aan die 2010 SARL-kompetisiehandboek gewerk. Voorstelle 
vir nuwe kompetisies, moontlike veranderings aan bestaande kompetisies en 
klubs wat graag 'n kompetisie wil reël, word ingewag. Stuur u voorstelle 
voor 15 November 2009 per e-pos aan die Kompetisiebestuurder na hfcon- 
tests@netactive.co.za. Baie dankie aan die Port Elizabeth ARV wat reeds die 
opgedateerde inligting oor hulle kompetisies ingedien het. 


ZS10WCS DIE 2010 WÊRELDBEKERSOKKER SE SPESIALE GELEEN- 
THEIDSTASIE 


Vanaf 1 November sal lede van die Noordwes-amateurradioklub die 2010 Wêreld- 
bekersokker se spesiale geleentheidstasie bedryf. Dié roepsein sal oor naweke op 
die lug wees soos voortplantingstoestande dit toelaat. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Daar was `n sonvlekgroep gedurende die week sigbaar, maar dié groep is besig 
om uit die aarde se gesigsveld te draai. 20 en 40 m is die beste keuses vir DX 
met 10 m wat gedurende die middae wil-wil ontwaak. Gedurende die middae 
gaan toestande na die ooste en die weste goed wees. Gedurende laatmiddae en 
die aande behoort toestande na Europa ook werkbaar te wees. Gedurende die 
oggende is daar moontlike kanse om kontakte met Australië op 20 m te maak. 
Kontakte met Nieu-Seeland gaan uitdagend wees. Daar is ook moontlikhede 
vir 15- en 20 m-kontakte met Brasilië gedurende die laatmiddae en vroeë aande. 
Gedurende die middae is daar goeie kanse vir 15 m-kontakte met die VSA. 
Plaaslike toestande gaan gedurende die dae op 40 m goed wees. 80 m behoort 
gedurende vroegoggende en laatmiddae goeie resultate oor die korter afstande 
te lewer. 30 m sal gedurende die middel van die dag goeie resultate oor langer 
afstande lewer. Met die somer in volle swang begin 20 m weer van sy glorie te 
herwin, met die moontlikheid van goeie kontakte oor langer afstande. Saans is 
80 m die beste keuse. Besoek gerus www.spaceweather.co.za vir meer inligting. 


DAGBOEK VAN GEBEURE 


Novembermaand ZS10WCS op die lug deur die Noord-Wes Amateurradiolk- 
lab; 9 November sluitingsdatum vir Radio ZS-artikels; 15 November sluit- 
ingsdatum vir 2010 Kompetisievoorstelle; 21 November 'Tuiskonstruksiekursus 
in Gauteng by die NARS; 21-22 November - tweede been van die SARL HE- 
velddag; 22 November Integnet met SumbandilaSat as tema; 30 November 
sluitingsdatum vir die opstelkompetisie en sluitingsdatum vir SARL se Raad- 
Snominasies. 


SARL-nuus nooi klubs en individue om nuusberigte wat vir radioamateurs en ko- 
rtgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. Die SARL nooi u ook 
om te luister na die program Amateur Radio Mirror International, wat om 
10:00 SAT op 145,750 MHGZ in die Pretoria-gebied uitgesaai word, met herlei- 
dings op 7 (82, 7 205 en 17 860 kHz. Daar is ook `n PODCAST'-uitsending 
waarna geluister kan word. Vir oudiostrome en Echolink deur ZSGFCS, be- 
soek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. U het geluister na `n nuusbulletin van die Suid- 
Afrikaanse Radioliga wat deur Dennis, ZS4BS, saamgestel is. Die redakteur was 
Jannie, ZRGPHD. Dankie dat u geluister het, 73. 


